Source: http://curia.europa.eu/juris/document/document.jsf?text=&docid=209662&pageIndex=0&doclang=MT&mode=req&dir=&occ=first&part=1&cid=4338584
Timestamp: 2019-06-20 02:02:03+00:00
Document Index: 1278533

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ']

Kawża C-543/18 RX
Sommarju – Deċiżjoni tal-Qorti tal-Ġustizzja (Awla għall-Eżami mill-Ġdid) tas‑17 ta’ Settembru 2018
Eżami mill-ġdid – Suġġett tal-eżami mill-ġdid – Ħatra ta’ Mħallef – Possibbiltà ta’ ssuġġettar għal stħarriġ tal-legalità inċidentali – Kundizzjonijiet
(Artikolu 256(2) TFUE; Statut tal-Qorti tal-Ġustizzja, Artikolu 62; Regoli tal-Proċedura tal-Qorti tal-Ġustizzja, Artikolu 193(4))
L-eżami mill-ġdid għandu jitratta l-kwistjoni dwar jekk, b’mod partikolari fid-dawl tal-prinċipju ġenerali ta’ ċertezza legali, is-sentenza tal-Qorti Ġenerali tal-Unjoni Ewropea tad‑19 ta’ Lulju 2018, HG vs Il‑Kummissjoni (T‑693/16 P, mhux ippubblikata, EU:T:2018:492), tippreġudikax l-unità jew il-koerenza tad-dritt tal-Unjoni sa fejn l-imsemmija Qorti Ġenerali, fil-kapaċità tagħha bħala qorti ta’ appell, iddeċidiet li l-kulleġġ ġudikanti li ta s-sentenza tat-Tribunal għas-Servizz Pubbliku tal-Unjoni Ewropea tad‑19 ta’ Lulju 2016, HG vs Il‑Kummissjoni (F‑149/15, EU:F:2016:155), kien kompost b’mod irregolari minħabba irregolarità li kienet taffettwa l-proċedura ta’ ħatra ta’ wieħed mill-Membri ta’ dan il-kulleġġ, li kkawżat ksur tal-prinċipju ta’ qorti legali stabbilit fl-ewwel sentenza tat-tieni paragrafu tal-Artikolu 47 tal-Karta tad-Drittijiet Fundamentali tal-Unjoni Ewropea.
(ara d-dispożittiv 2)